પ્રાચીન સમયમાં રાજા-મહારાજાઓ-શ્રેષ્ટીઓ ગામે ગામ વિરડા, વાવો અને ગામકૂવા ગળાવતા એ સાર્વજનિક પીવાના પાણીના સત્રોતો હતા અને એ દ્વારા પ્રજાની જળ સેવા કરવામાં આવતી. વચ્ચે કયાંક ક્યાંક હેન્ડપંપ પણ જોવા મળતા. આ બઘા મોટે ભાગે ગામને પાદરે જ હોય એટલે આવતા જતાં મુસાફરો કે વટેમાર્ગુ ઓ પીવાના પાણી માટે જરૂર મુજબ તેનો આસાનીથી ઉપયોગ કરી શકતા . ગામકૂવે પનિહારીઓ વટેમાર્ગુ ઓને ડોલથી સિંચીને પાણી પાતી. વટેમાર્ગુ હાથ માંડીને પાણી પી લેતા. આ પનિહારીઓ જે તે સમયે જળ સેવાનું ઉમદા કાર્ય કરતી.